ANARCS KÖZSÉG ÖNKORMÁNYZATÁNAK
9/2006. (IX.01.) 

KÉPVISELŐ-TESTÜLETI  RENDELETE 

az önkormányzati tulajdonú közüzemű vízműből szolgáltatott ivóvízért fizetendő díjak megállapításáról, a díjalkalmazás feltételeiről
Anarcs Község Önkormányzata az árak megállapításáról szóló 1990. évi LXXXVII. törvény 7.§ (1) bekezdésében és a 11. § (1) bekezdésében kapott felhatalmazás alapján az önkormányzati tulajdonú közüzemi vízműből szolgáltatott ivóvízért fizetendő díjakról és a díjalkalmazás feltételeiről az alábbi rendeletet alkotja:

A rendelet hatálya

1. §
A rendelet hatálya kiterjed Anarcs Község közigazgatási területén az önkormányzati tulajdonú közüzemi ivóvízellátást biztosító Várda Víz Kft. (a továbbiakban: szolgáltató) és a szolgáltatást igénybevevő fogyasztókra.

2. §

E rendelet alkalmazásában:

(1) Fogyasztó
Az a természetes vagy jogi személy, jogi személyiséggel nem rendelkező gazdálkodó szervezet vagy ezek közössége, aki (akik) a szolgáltatóval ivóvízellátás szolgáltatásra vonatkozóan szerződéses jogviszonyba kerül.

(az ingatlan tulajdonosa, a tulajdonosi jogosultságot gyakorló szerv, a tulajdonos képviselője, az ingatlant egyéb jogcímen használó, amennyiben a szolgáltatási szerződés nem a tulajdonossal, hanem vele jött létre.) A fogyasztó lehet lakossági és egyéb fogyasztó.

(2) Lakossági fogyasztás
a.) az a vízhasználat, amikor a természetes személy a közüzemi vízműből szolgáltatott ivóvizet kizárólag ivó- és háztartási víz szükségletének kielégítés céljára használja fel, továbbá

b.) az a vízhasználat, amikor a természetes személy a lakásától műszakilag el nem különített telephelyén vállalkozást folytat, de a vállalkozási célú ivóvíz- felhasználás a lakó-üdülő ingatlan vízfogyasztásánál figyelembe vehető általánymennyiségek mértékét nem haladja meg, továbbá

c.) az a vízhasználat, amikor a természetes személy ivó- és háztartási víz szükségletének kielégítése céljából kizárólag a közkifolyót használja.

(3) Közületi fogyasztás:
Az a vízfogyasztás, ami nem minősül a (2) bekezdés szerint lakossági fogyasztásnak.

A szolgáltatás díja 

3. §
(1) Az ivóvízszolgáltatás rendelkezésre állásáért alapdíjat, a szolgáltatott ivóvíz mennyisége után változó díjat kell fizetni, az (1) számú mellékletben meghatározottak szerint.

(2) Az alapdíj megállapításánál fogyasztónként egy vízmérő, illetve vízvételi hely vehető figyelembe.

4. §

(1) A közkifolyók vizét a közkifolyók 150 m-es körzetében lévő, a közműves vízellátásba be nem kötött ingatlanok lakói és kizárólag háztartási szükséglet kielégítése céljára vehetik rendszeresen igénybe. A közkutas fogyasztás díját az önkormányzat fizeti meg.

(2) A közterületen lévő tűzcsapról - tűzoltási céllal történő igénybevétel esetén - fogyasztott víz díját szintén az önkormányzat fizeti meg.

(3) A közkifolyónak nem háztartási vízszükséglet kielégítése (pl. építkezés, gépkocsi mosás, állatok itatása, locsolás) céljára, illetőleg a víznek a közterületen lévő tűzcsapról nem tűzoltási célra történő rendszeres igénybevételéhez a szolgáltató és a polgármester hozzájárulása szükséges. Az így felhasznált vízmennyiség után a hozzájárulást kérő 1. számú mellékletben a közületi fogyasztó részére megállapított díjat köteles megfizetni.

A díjalkalmazás feltételei

5. §
(1) A fogyasztónak a szolgáltatóval közüzemi szolgáltatási szerződést kell kötnie a közműves ivóvízellátásról, és a közműves szennyvízelvezetésről szóló 38/1995. (IV.05) Korm. rend. 3. §-ában foglaltak szerint. A szerződéses jogviszony a fogyasztó és a szolgáltató között - az általános szolgáltatási szerződés szerinti tartalommal - a szolgáltatás igénybevételével is létrejön. Az ivóvízdíjat a közszolgáltatási szerződésben rögzített, a számlán feltüntetett határidőben kell megfizetni.

(2) A díj fizetésének alapjául szolgáló ivóvíz mennyiségét vízmérővel kell meghatározni, az ingatlanon fogyasztott víz mennyisége szempontjából a bekötési vízmérő az irányadó.

(3) Ha a díjelszámolás alapjául szolgáló bekötési vízmérő nem mér, rendellenesen vagy hibásan működik illetőleg nem olvasható le, a fogyasztott víz mennyiségét a megelőző 365 nap összes fogyasztásából 1 napra számított átlag fogyasztás és a meghibásodás napjának elfogadott határnapot megelőző legutolsó leolvasás napjától eltelt napok számának szorzataként kell megállapítani.

(4) A házi vízvezeték - fogyasztó által nem ellenőrizhető vagy nem karbantartható helyen történő - rejtett meghibásodása esetén a vízfogyasztást az állami tulajdonú közüzemi vízműből szolgáltatott ivóvízért, illetőleg az állami tulajdonú közüzemi csatornamű használatáért fizetendő díjakról szóló 47/1999. (XII.28.) KHVM rendelet 3. számú mellékletben foglalt átalány alapján kell meghatározni. Ha az átalányszámítás sem alkalmazható a díjfizetés alapjául szolgáló ivóvízmennyiséget műszaki becsléssel kell megállapítani.

Záró rendelkezések

6. §
(1) Ez a rendelet 2006. szeptember 1. napján lép hatályba. 

(2) A rendelet hatálybalépésével egyidejűleg hatályát veszti Anarcs Község Képviselő-testületének „víz és csatornadíjakról” szóló 1/2006. (II.21.) Ökt. rendelete.

Záradék

7.§

Ezen rendelet a belső piaci szolgáltatásokról szóló Európa Parlament és Tanács 2006/123/EK(2006. december 12.) számú Irányelvével harmonizál, annak előírásaival ellentétes rendelkezéseket nem tartalmaz.

  Kalinák József sk.





  dr Dolhai Edina sk.

    polgármester





         jegyző

A rendeletet kihirdettem: 

Anarcs, 2006. szeptember 1-jén. 

dr. Dolhai Edina sk.
      jegyző

1. számú melléklet

A 12/2009. (XII.02.) rendelethez

Az ivóvíz szolgáltatás díjai:

- lakossági alapdíj




190 Ft/hó/vízmérő + 25 % Áfa

- közületi alapdíj




950 Ft/hó/vízmérő + 25 % Áfa

- lakossági fogyasztók részére


227 Ft/m3 + 25 % Áfa

- közületi fogyasztók részére



272 Ft/ m3 + 25 % Áfa

� Beiktatta a 10/2009. (X.16.) rendelet. Hatályos 2009. október 16. napjától.


� Módosította a 12/2009. (XII.02.) rendelet. Hatályos 2010. január 1. napjától.

